ประกาศกรมสรรพากรเรื่อง การบริจาคผ่านระบบบริจาคอิเล็กทรอนิกส์ (e-Donation)-------------------------------------------------เพื่อเป็นการอํานวยความสะดวกแก่หน่วยรับบริจาคในการบันทึกข้อมูลการรับบริจาคโดยไม่ต้องออกเอกสารหลักฐานการรับบริจาคให้ผู้บริจาค และผู้บริจาคสามารถนําเงินหรือทรัพย์สินที่บริจาคให้แก่หน่วยรับบริจาคไปใช้สิทธิลดหย่อนภาษีเงินได้ตามมาตรา 47 (7) แห่งประมวลรัษฎากรหรือหักเป็นรายจ่ายของบริษัทและห้างหุ้นส่วนนิติบุคคลตามมาตรา 65 ตรี (3) แห่งประมวลรัษฎากรหรือยกเว้นภาษีเงินได้ตามพระราชกฤษฎีกาออกตามความในมาตรา 3 (1) แห่งประมวลรัษฎากรหรือกฎกระทรวงออกตามความในมาตรา 42 (17) แห่งประมวลรัษฎากรได้ โดยไม่ต้องมีเอกสารหลักฐานการบริจาคให้พนักงานเจ้าหน้าที่ตรวจสอบ กรมสรรพากรจึงออกประกาศเกี่ยวกับการบริจาคผ่านระบบบริจาคอิเล็กทรอนิกส์ (e-Donation) ดังต่อไปนี้ข้อ ๑ ในประกาศนี้"หน่วยรับบริจาค" หมายความว่า หน่วยรับบริจาคที่ผู้บริจาคได้รับสิทธิประโยชน์ทางภาษีอากรตามประมวลรัษฎากร"ระบบบริจาคอิเล็กทรอนิกส์ (e-Donation)" หมายความว่า ระบบที่ใช้สร้างและเก็บรักษาข้อมูลการบริจาคในรูปของข้อมูลอิเล็กทรอนิกส์ เพื่อใช้เป็นหลักฐานประกอบการใช้สิทธิประโยชน์ทางภาษีอากรตามประมวลรัษฎากร"ธนาคาร" หมายความว่า ธนาคารตามกฎหมายว่าด้วยธุรกิจสถาบันการเงิน และธนาคารที่มีกฎหมายเฉพาะจัดตั้งขึ้น ซึ่งได้ทําบันทึกข้อตกลงการรับส่งข้อมูลการรับบริจาคของหน่วยรับบริจาคผ่านระบบบริจาคอิเล็กทรอนิกส์ (e-Donation) กับกรมสรรพากรข้อ ๒ ให้หน่วยรับบริจาคมีและใช้เลขประจําตัวหน่วยรับบริจาค สําหรับการเปิดบัญชีเงินฝากธนาคารเพื่อรับบริจาค การลงทะเบียนเป็นผู้ใช้งานระบบบริจาคอิเล็กทรอนิกส์ (e-Donation) ทางเว็บไซต์ (Web Site) ของกรมสรรพากร หรือการเชื่อมโยงระบบการรับบริจาคของหน่วยรับบริจาคกับระบบบริจาคอิเล็กทรอนิกส์ (e-Donation) ดังนี้(1) หน่วยรับบริจาคที่มีเลขประจําตัวผู้เสียภาษีอากร ให้ใช้เลขประจําตัวผู้เสียภาษีอากรนั้นเป็นเลขประจําตัวหน่วยรับบริจาค(2) หน่วยรับบริจาคที่เป็นหน่วยงานในสังกัดของทางราชการ องค์การของรัฐบาล สภากาชาดไทย หรือนิติบุคคลอื่น ซึ่งมีและใช้เลขประจําผู้เสียภาษีอากรหมายเลขเดียวกับหน่วยงานต้นสังกัด ให้หน่วยรับบริจาคดังกล่าวยื่นคําขอมีและใช้เลขประจําตัวหน่วยรับบริจาค ณ สํานักงานสรรพากรพื้นที่หรือสํานักงานสรรพากรพื้นที่สาขาในเขตท้องที่ที่หน่วยรับบริจาคตั้งอยู่(3) หน่วยรับบริจาคอื่นนอกจากที่ระบุไว้ใน (1) และ (2) ให้ยื่นคําขอมีและใช้เลขประจําตัวหน่วยรับบริจาค ณ สํานักงานสรรพากรพื้นที่หรือสํานักงานสรรพากรพื้นที่สาขาในเขตท้องที่ที่หน่วยรับบริจาคตั้งอยู่เลขประจําตัวหน่วยรับบริจาคตาม (2) และ (3) มิใช่เลขประจําตัวผู้เสียภาษีอากร(แก้ไขเพิ่มเติมโดยประกาศกรมสรรพากร เรื่อง การบริจาคผ่านระบบบริจาคอิเล็กทรอนิกส์(e-Donation) ฉบับที่ 2 ใช้บังคับตั้งแต่วันที่ 14 กุมภาพันธ์ 2565 เป็นต้นไป)ข้อ ๓ หน่วยรับบริจาคที่รับบริจาคผ่านธนาคารโดย QR Code หรือ Bar Code ให้ปฏิบัติดังนี้(1) เปิดบัญชีเงินฝากกับธนาคารโดยผู้มีอํานาจกระทําการแทนหน่วยรับบริจาคและใช้ชื่อบัญชีหน่วยรับบริจาคเพื่อรับบริจาคโดย QR Code หรือ Bar Code(2) ทําสัญญาเป็นลายลักษณ์อักษรตั้งตัวแทนและมอบอํานาจให้ธนาคารส่งข้อมูลการรับบริจาคของหน่วยรับบริจาคให้กรมสรรพากร โดยกําหนดให้ธนาคารส่งข้อมูลการรับบริจาคให้กรมสรรพากรภายในสองวันทําการนับแต่วันที่หน่วยรับบริจาคได้รับบริจาค ตามรูปแบบและวิธีการส่งข้อมูลการรับบริจาคผ่านระบบบริจาคอิเล็กทรอนิกส์ (e-Donation) ที่ธนาคารได้ทําไว้กับกรมสรรพากรข้อ ๔ หน่วยรับบริจาคที่รับบริจาคโดยวิธีอื่นนอกจากที่ระบุไว้ในข้อ 3 ให้ปฏิบัติดังนี้(1) ลงทะเบียนเป็นผู้ใช้งานระบบบริจาคอิเล็กทรอนิกส์ (e-Donation) ทางเว็บไซต์ (Web Site) ของกรมสรรพากร โดยต้องกรอกข้อมูลให้ถูกต้องครบถ้วนตามความเป็นจริง(2) หน่วยรับบริจาคโดยผู้มีอํานาจกระทําการแทนหน่วยรับบริจาคหรือผู้รับมอบอํานาจต้องมาแสดงตัวต่อพนักงานเจ้าหน้าที่ของกรมสรรพากร ณ สํานักงานสรรพากรพื้นที่หรือสํานักงานสรรพากรพื้นที่สาขาในเขตท้องที่ที่หน่วยรับบริจาคตั้งอยู่ พร้อมเอกสารหลักฐานดังนี้(ก) ใบลงทะเบียนระบบบริจาคอิเล็กทรอนิกส์ (e-Donation) ตาม (1) พร้อมลงลายมือชื่อของผู้มีอํานาจกระทําการแทนหน่วยรับบริจาค(ข) สําเนาหนังสือรับรองการจัดตั้งหน่วยรับบริจาค พร้อมลงลายมือชื่อรับรองสําเนาถูกต้อง(ค) สําเนาหนังสือการแต่งตั้งผู้มีอํานาจกระทําการแทนหน่วยรับบริจาคพร้อมลงลายมือชื่อรับรองสําเนาถูกต้อง(ง) หนังสือมอบอํานาจ และสําเนาบัตรประจําตัวประชาชนของผู้มีอํานาจกระทําการแทนหน่วยรับบริจาคพร้อมลงลายมือชื่อรับรองสําเนาถูกต้อง กรณีมอบอํานาจให้บุคคลอื่นมาแสดงตัวและยื่นเอกสารหลักฐานแทน(3) เมื่อหน่วยรับบริจาคได้รับอนุมัติให้เป็นผู้ใช้งานระบบบริจาคอิเล็กทรอนิกส์(e-Donation) แล้ว หน่วยรับบริจาคจะได้รับชื่อผู้ใช้งาน (Username) ผ่านที่อยู่จดหมายอิเล็กทรอนิกส์ (Email Address) ของหน่วยรับบริจาคที่ระบุไว้ในใบลงทะเบียนระบบบริจาคอิเล็กทรอนิกส์ (e-Donation) และให้หน่วยรับบริจาคเป็นผู้กําหนดรหัสผ่าน (Password) ผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร เพื่อเข้าใช้งานระบบบริจาคอิเล็กทรอนิกส์ (e-Donation)(4) ชื่อผู้ใช้งาน (Username) และรหัสผ่าน (Password) เป็นหลักฐานแสดงการลงลายมือชื่อของหน่วยรับบริจาคในการใช้งานระบบบริจาคอิเล็กทรอนิกส์ (e-Donation) ทางเว็บไซต์(Web Site) ของกรมสรรพากร หน่วยรับบริจาคต้องเก็บรักษาชื่อผู้ใช้งาน (Username) และรหัสผ่าน (Password) ไว้เป็นความลับ การระบุชื่อผู้ใช้งาน (Username) และรหัสผ่าน (Password) เข้าใช้งานระบบบริจาคอิเล็กทรอนิกส์ (e-Donation) ถือเป็นการยืนยันหน่วยรับบริจาคและรับรองข้อความในข้อมูลอิเล็กทรอนิกส์(5) กรณีหน่วยรับบริจาคต้องการแก้ไขข้อมูลที่ลงทะเบียนไว้เพื่อใช้ในการอ้างอิงหรือยืนยันหน่วยรับบริจาค เช่น ชื่อ-นามสกุล และเลขประจําตัวประชาชนของผู้มีอํานาจกระทําการแทนหน่วยรับบริจาค ที่อยู่จดหมายอิเล็กทรอนิกส์ (Email Address) หมายเลขโทรศัพท์ ให้หน่วยรับบริจาคทําการแก้ไขข้อมูลดังกล่าวผ่านระบบบริจาคอิเล็กทรอนิกส์ (e-Donation) ทางเว็บไซต์ (Web Site) ของกรมสรรพากร การติดต่อหน่วยรับบริจาคไปยังที่อยู่ หมายเลขโทรศัพท์ หรือที่อยู่จดหมายอิเล็กทรอนิกส์ (Email Address) ที่กรมสรรพากรได้รับแจ้งไว้ ถือว่าเป็นการติดต่อโดยชอบจนกว่าจะได้มีการเปลี่ยนแปลงแก้ไขข้อมูลที่ลงทะเบียนไว้ตามวรรคหนึ่ง(6) ให้หน่วยรับบริจาคทําการบันทึกและส่งข้อมูลการรับบริจาค ผ่านระบบบริจาคอิเล็กทรอนิกส์ (e-Donation) ทางเว็บไซต์ (Web Site) ของกรมสรรพากร ในวันที่รับบริจาคหรือภายในวันที่ 5 ของเดือนถัดไป โดยไม่ต้องออกเอกสารหลักฐานการรับบริจาคให้ผู้บริจาค เว้นแต่ผู้บริจาคจะร้องขอให้ออกเอกสารหลักฐานการรับบริจาค(7) กรณีหน่วยรับบริจาคที่ได้ยื่นคําขอและได้รับอนุมัติจากกรมสรรพากรให้เชื่อมโยงระบบการรับบริจาคของหน่วยรับบริจาคกับระบบบริจาคอิเล็กทรอนิกส์ (e-Donation) เพื่อนําส่งข้อมูลการรับบริจาคให้แก่กรมสรรพากร หน่วยรับบริจาคจะไม่ดําเนินการตาม (1) ถึง (6) ก็ได้โดยหน่วยรับบริจาคจะต้องทําการบันทึกและส่งข้อมูลการรับบริจาคตามรูปแบบและวิธีการส่งข้อมูลการรับบริจาคผ่านระบบบริจาคอิเล็กทรอนิกส์ (e-Donation) ที่หน่วยรับบริจาคนั้นได้ตกลงไว้กับกรมสรรพากร ในวันที่รับบริจาคหรือภายในวันที่ 5 ของเดือนถัดไป โดยไม่ต้องออกเอกสารหลักฐานการรับบริจาคให้ผู้รับบริจาค เว้นแต่ผู้บริจาคจะร้องขอให้ออกเอกสารหลักฐานการรับบริจาค(แก้ไขเพิ่มเติมโดยประกาศกรมสรรพากร เรื่อง การบริจาคผ่านระบบบริจาคอิเล็กทรอนิกส์(e-Donation) ฉบับที่ 2 ใช้บังคับตั้งแต่วันที่ 14 กุมภาพันธ์ 2565 เป็นต้นไป)ข้อ ๕ ผู้บริจาคที่มีความประสงค์จะใช้สิทธิประโยชน์ทางภาษีอากรตามประมวลรัษฎากรให้ปฏิบัติดังนี้(1) กรณีบริจาคให้หน่วยรับบริจาคที่รับบริจาคผ่านธนาคารโดย QR Code หรือ Bar Code ตามข้อ 3 ให้ผู้บริจาคทําการสแกน QR Code หรือ Bar Code ผ่าน Mobile Banking ซึ่งจะต้องปรากฏข้อความว่า "e-Donation ชื่อและเลขประจําตัวหน่วยรับบริจาค" และระบุจํานวนเงินบริจาค พร้อมแจ้งความประสงค์ให้ธนาคารส่งข้อมูลการบริจาคให้กรมสรรพากร(2) กรณีบริจาคให้หน่วยรับบริจาคที่รับบริจาคโดยวิธีอื่นตามข้อ 4 ให้ผู้บริจาคแจ้งหน่วยรับบริจาคทําการบันทึก ชื่อ เลขประจําตัวผู้เสียภาษีอากร จํานวนเงินหรือมูลค่าของทรัพย์สินที่บริจาค และวันเดือนปีที่บริจาค บนระบบบริจาคอิเล็กทรอนิกส์ (e-Donation) ทางเว็บไซต์ (Web Site) ของกรมสรรพากร หรือบนระบบการรับบริจาคของหน่วยรับบริจาคที่ได้เชื่อมโยงกับระบบบริจาคอิเล็กทรอนิกส์ (e-Donation)(แก้ไขเพิ่มเติมโดยประกาศกรมสรรพากร เรื่อง การบริจาคผ่านระบบบริจาคอิเล็กทรอนิกส์(e-Donation) ฉบับที่ 2 ใช้บังคับตั้งแต่วันที่ 14 กุมภาพันธ์ 2565 เป็นต้นไป)(3) ตรวจสอบรายชื่อหน่วยรับบริจาคและข้อมูลการบริจาคของตน ผ่านระบบบริจาคอิเล็กทรอนิกส์ (e-Donation) ทางเว็บไซต์ (Web Site) ของกรมสรรพากร ๖ ข้อมูลการบริจาคที่ปรากฏในระบบบริจาคอิเล็กทรอนิกส์ (e-Donation) ถือเป็นหลักฐานประกอบการใช้สิทธิประโยชน์ทางภาษีอากรตามประมวลรัษฎากรของผู้บริจาค โดยไม่ต้องแสดงเอกสารหลักฐานการบริจาคนั้นต่อเจ้าพนักงานประเมินข้อ ๗ ประกาศนี้ให้ใช้บังคับสําหรับการบริจาคผ่านระบบบริจาคอิเล็กทรอนิกส์ (e-Donation) ตั้งแต่วันที่ 16 ธันวาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 9 พฤศจิกายน พ.ศ. 2561 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร